b'\n_START_ARTICLE_\nSoome lipp\n_START_PARAGRAPH_\nSoome rahvuslipul (soome keeles siniristilippu) on valgel taustal sinine Skandinaavia rist, mille vertikaalne osa on nihutatud lipuvarda poole. Sinine v\xc3\xa4rv s\xc3\xbcmboliseerib j\xc3\xa4rvi ja taevast, valge aga lund ja valgeid Soome \xc3\xb6id._NEWLINE_Soome riigilipp erineb rahvuslipust vaid selle poolest, et risti keskel on kollase raami sees Soome vapp._NEWLINE_M\xc3\xb5lema lipu proportsioonid on 11:18 (5:3:10 horisontaalselt ja 4:3:4 vertikaalselt)._NEWLINE_P\xc3\xa4\xc3\xa4susabaga riigilippu (endise nimega "s\xc3\xb5jalipp") kasutab s\xc3\xb5jav\xc3\xa4gi. See on \xc3\xbche \xc3\xbchiku v\xc3\xb5rra laiem kui rahvus- ja riigilipp; saba pikkus on 5 \xc3\xbchikut._NEWLINE_Soome seaduse j\xc3\xa4rgi on lippudel kasutatavad v\xc3\xa4rvid defineeritud j\xc3\xa4rgmiselt: sinine \xe2\x80\x93 PMS 294C, punane \xe2\x80\x93 PMS 186C, kollane \xe2\x80\x93 123C.\n_START_SECTION_\nAjalugu\n_START_PARAGRAPH_\nP\xc3\xa4rast Soome iseseisvumist 1917. aastal korraldati v\xc3\xb5istlus lipu kujunduse valimiseks. Mitme variandi seast kinnitati l\xc3\xb5puks 29. mail 1918 praegune sini-valge Taani lipul Dannebrogil p\xc3\xb5hinev kujundus.'